सामाजिक-यायावर की किताब जीवंत उदाहरणों व सहज तर्कशीलता के साथ चर्चा-संवाद शैली में यह बताती है कि क्या, क्यों और कैसे करना है। जीवनी-ऊर्जा, समय-ऊर्जा व संसाधनों का विकास में सार्थक उपयोग करना जीवंत व सहज उदाहरणों के साथ बताती है। सहज व सरल तर्कों से मानव-निर्मित तंत्रों पर प्रश्न खड़ा करते हुए स्वतःस्फूर्त अ-अनुकूलन की ओर बढ़ाती है। गाँव व गवाँर को यथार्थ के धरातल में आदर के साथ प्रतिष्ठित करती है। जीवंत उदाहरणों के साथ आम-आदमी को सामाजिक-समाधान, परिवर्तन व निर्माण के लिए उत्तरदायी व क्षमतावान प्रमाणित करती है। पुस्तक यायावर के धरातलीय कार्यों व अनुप्रयोगों और लगभग पूरे भारत का भ्रमण करते हुए प्राप्त जीवंत अनुभवों व समझ पर आधारित है। जो कि समाज व देश के विकास व समाधान के लिए "क्या" "क्यों" और "कैसे" जैसे प्रश्नों का उत्तर प्राप्त करने में गंभीरता, सहजता व सरलता से मदद करती है।